લખનૌ તા.6: હિટમેન અને સુકાની રોહિત શર્માની દિવાળીની પૂર્વ સંધ્યા પરની આતશબાજીથી ભારતે વેસ્ટ ઇન્ડિઝ સામેનો બીજો ટી-20 મેચ 71 રને જીતીને ત્રણ મેચની શ્રેણી 2-0ની અતૂટ સરસાઇથી કબજે કરી હતી. રોહિતે એક દિવસ વહેલી દિવાળી ઉજવીને રનની આતશબાજી કરીને વિક્રમી સદી ફટકારી હતી. તેણે લખનૌના અટલબિહારી સ્ટેડિયમ પર રનની તડાફડી બોલાવી હતી અને 61 દડામાં 8 ચોકકા અને 7 રોકેટ જેવા છકકાથી અણનમ 111 રન ફટકાર્યાં હતા.